b"\n_START_ARTICLE_\nPiggies\n_START_SECTION_\nFeiltolkninger\n_START_PARAGRAPH_\nCharles Manson som feiltolket flere sanger fra Det hvite albumet til \xc3\xa5 rettferdiggj\xc3\xb8re hans mord, tok spesielt verselinjen What they need is a damn good whacking! som forsvar for \xc3\xa5 angripe politiet. Da Sharon Tate, Leno og Rosemary LaBianca og andre ble myrdet den 9. august 1969 ble kniver og gafler brukt ettersom disse var blitt nevnt i sangen. Ordene \xc2\xabpig\xc2\xbb og \xc2\xabpiggy\xc2\xbb ble skrevet med ofrenes blod p\xc3\xa5 veggene. Harrison ble forskrekket og forferdet over at hans sang skulle f\xc3\xa5 en slik mening._NEWLINE_Et annet band som har brukt ordet \xc2\xabpiggies\xc2\xbb i bortmot tilsvarende m\xc3\xa5te er Death In June. Deres leder Douglas Pearce navnga en av deres album All Pigs Must Die. Lyrikken p\xc3\xa5 tittelsangen relaterer seg til Mansons drap i refrenget All pigs must die, this ain't August '69."